b'\n_START_ARTICLE_\nBludnost\n_START_PARAGRAPH_\nBludnost je naziv za ljudsko seksualno pona\xc5\xa1anje koje smatra sramnim i protivnim op\xc4\x87em moralu  u odre\xc4\x91enom kulturnom ili vjerskom smislu. _NEWLINE_Ovisno o kontekstu mo\xc5\xbee se obilje\xc5\xbeiti u svjetovnim ili u teolo\xc5\xa1kim smislu kroz povijest. Pojam op\xc4\x87enito nije jedinstveno definiran. _NEWLINE_Povijesno gledano aktivno bludno pona\xc5\xa1anje vodi \xc4\x8dovjeka iz stanja \xc4\x8disto\xc4\x87e u stanje ne\xc4\x8disto\xc4\x87e i povezano je s dru\xc5\xa1tvenim izop\xc4\x87enjem ili ka\xc5\xbenjavanjem._NEWLINE_U kr\xc5\xa1\xc4\x87anstvu bludnost predstavlja jedno od sedam smrtnih grijeha.\n_START_SECTION_\nZapadni svijet\n_START_PARAGRAPH_\nU zapadnom svijetu sada\xc5\xa1njice bludna i ka\xc5\xbenjiva djela su primjerice seksualno zlostavljanje djece, silovanje, dje\xc4\x8dja pornografija, seksualno zlostavljanje, incest, nekrofilija ili zoofilija. Ponekad sadizam, mazohizam i feti\xc5\xa1izam. Posjet javne ku\xc4\x87e ili preljub djelomi\xc4\x8dno se smatraju bludim djelima._NEWLINE_Do 1960-ih primjerice masturbacija, predbra\xc4\x8dni seks, preljub i \xe2\x80\x8b\xe2\x80\x8bhomoseksualnost su u nekim zapadnim zemljama smatrani bludnim djelima.\n_START_SECTION_\nAfrika i dijelovi Azije\n_START_PARAGRAPH_\nU brojnim afri\xc4\x8dkim i azijskim zemljama o\xc4\x8dekuje se da je djevojka "netaknuta" i kao djevica ulazi u brak. Tu se seks prije braka smatra kao blud i dru\xc5\xa1tveni je tabu. Ukoliko bi obiteljska \xc4\x8dast bila povrije\xc4\x91ena, mo\xc5\xbee biti obnovljena kaznom kao \xc5\xa1to je npr. odbacivanje supruge. U nekim dru\xc5\xa1tvima se vr\xc5\xa1i \xc5\xbeensko obrezivanje kojemu je cilj sprije\xc4\x8diti bludnost djevojke ili \xc5\xbeene._NEWLINE_U islamskim dr\xc5\xbeavama bludnost (Zina na arapskom) se ka\xc5\xbenjava. U mnogim mjestima dovodi do dru\xc5\xa1tvenog izop\xc4\x87enja. U nekim zemljama kao primjerice u Saudijskoj Arabiji, Sudanu, Iranu, Nigeriji i sjevernom Jemenu se primjerice preljub ili analni seks ka\xc5\xbenjavaju kamenovanjem.'